cyanic-selkie/wikianc huggingface dataset:
সত্য সাই
শিক্ষা প্রতিষ্ঠান
সত্য সাই বাবার শিক্ষা প্রতিষ্ঠানসমূহ অন্যান্য শিক্ষামূলক দিকে পারদর্শিতা সৃষ্টি করার সঙ্গে চরিত্র শিক্ষা, মানবীয় মূল্যবোধ এবং নৈতিকতার দিকে গুরুত্ব আরোপ করে।
শ্রী সত্য সাই উচ্চশিক্ষার প্রতিষ্ঠান
১৯৮১তে প্রতিষ্ঠিত, কয়েক বছরের জন্য শ্রী সত্য সাই বিশ্ববিদ্যালয় নামে পরিচিত, সত্য সাই বাবা যার আচার্য ছিলেন, শ্রী সত্য সাই উচ্চশিক্ষা প্রতিষ্ঠানের চারটি ক্যাম্পাস আছে, একটা পুত্তপর্থিতে ছেলেদের জন্য, একটা ব্যাঙ্গালোরের হোয়াইটফিল্ডে ছেলেদের জন্য, একটা অন্ধ্রপ্রদেশের অনন্তপুরে মেয়েদের জন্য, এবং একটা মুদ্দেনাহল্লিতে ছেলেদের জন্য।
শ্রী সত্য সাই উচ্চতর মাধ্যমিক বিদ্যালয়
শ্রী সত্য সাই উচ্চতর মাধ্যমিক বিদ্যালয় সত্য সাই বাবা ১৫ জুন ১৯৮১ত পুত্তপর্থির প্রশান্তি নিলয়মে 'শ্রী সত্য সাই বিদ্যা গিরি' কম্প্লেক্সে আরম্ভ করেছিলেন। এটি একটি আবাসিক বিদ্যালয়, যেখানে ছেলে এবং মেয়েদের জন্য পৃথক হোষ্টেল আছে। বিদ্যালয়টি কেন্দ্রীয় মাধ্যমিক শিক্ষা ফলক, নতুন দিল্লির অধীনে প্রথম থেকে দ্বাদশ শ্রেণ পর্যন্ত পাঠদান করে। ২০১৪তে এই বিদ্যালয়কে ভারতের শীর্ষ ১০টি কেন্দ্রীয় মাধ্যমিক শিক্ষা ফলক অধীনস্থ বিদ্যালয়ের মধ্যে গোনা হয়েছিল।
অন্যান্য
সত্য সাই বাবা মুদ্দেনাহল্লি এবং কানিভেনারায়ণাপুর অঞ্চলে মুদ্দেনাহল্লি-সত্য সাই লোক সেবা বিদ্যালয় এবং শ্রী সত্য সাই লোক সেবা ন্যাস শিক্ষা প্রতিষ্ঠান চালাতেন। তিনি মদিয়ল নারায়ণ ভটের থেকে শ্রী সত্য সাই লোক সেবা প্রতিষ্ঠানের মতো প্রতিষ্ঠানও নেন। বর্তমানে এর শীর্ষস্থানে গংগাধর ভট আছেন। তদুপরি, একটি সত্য সাই বাবা বিশ্ববিদ্যালয় এবং চিকিৎসা মহাবিদ্যালয়ের নির্মাণ কার্য ২০০ একর (০.৮১ কি-মি২) জমিতে চলছে। সত্য সাই বলেছিলেন যে, ক্যাম্পাসটি পুত্তপর্থির আধারে নির্মাণ করা হবে এবং শিক্ষার সঙ্গে আধ্যাত্মিক জ্ঞানও প্রদান করবে।
চিকিৎসালয় এবং স্বাস্থ্য পরিষেবা
শ্রী সত্য সাই কেন্দ্রীয় ন্যাস কয়েকটি সাধারণ চিকিৎসালয়, দুটি বিশেষ চিকিৎসালয়, চক্ষু চিকিৎসালয় এবং ভ্রাম্যমাণ ডিস্পেন্সারী চালায়, সঙ্গে গ্রামীণ অঞ্চলে স্বাস্থ্য শিবির চালিয়ে আসছে।
শ্রী সত্য সাই সাধারণ চিকিৎসালয়, হোয়াইটফিল্ড
শ্রী সত্য সাই সাধারণ চিকিৎসালয় হোয়াইটফিল্ড, ব্যাঙ্গালোরে অবস্থিত, যা ১৯৭৭ সালে প্রতিষ্ঠা করা হয়েছিল এবং যেখানে বিনামূল্যে জটিল সার্জারি, খাদ্য এবং ওষুধ প্রদান করা হয়। চিকিৎসালয়টি ২০ লক্ষাধিক মানুষকে পরিষেবা দিয়ে চলেছে।
শ্রী সত্য সাই উচ্চতর চিকিৎসাবিজ্ঞান প্রতিষ্ঠান, পুত্তপর্থি
শ্রী সত্য সাই উচ্চতর চিকিৎসাবিজ্ঞান প্রতিষ্ঠান একটি ৩০০ বিছানাযুক্ত সুবিধা যা বিনামূল্যে সার্জারি-সম্বন্ধীয় এবং চিকিৎসা পরিষেবা দেয় এবং যেটি ২২ নভেম্বর ১৯৯১এ ভারতের তৎকালীন প্রধানমন্ত্রী পি. ভি. নরসিমা রাও উদ্বোধন করেছিলেন।
চিকিৎসালয়টিতে ১১টা সার্জিক্যাল থিয়েটার, ৫টা বিশেষ পরিষেবা একক, দুটি কার্ডিয়াক কাঠাটারাইজেশন পরীক্ষাগার, চিকিৎসা সম্বন্ধিত এবং সার্জিক্যাল ওয়ার্ড, এবং একটা ২৪-ঘণ্টার এমার্জেন্সি একক ছিল। "কার্ডিওলজি, কার্ডিওথোরাসিক, ভাস্কুলার চার্জারি, ইউরোলজি, অফ্থ্যাল্মোলজি ইত্যাদি বিষয়ে শীর্ষস্থানীয় চিকিৎসক সমগ্র পৃথিবীর থেকে নিজ ইচ্ছায় আসেন এবং বিনামূল্যে পরিষেবা প্রদান করছেন"।
চিকিৎসালয়টির নিজের এক আলাদারকম ইতিহাস আছে। ২৩ নভেম্বর ১৯৯০তে, বাবার জন্মদিনে, দরিদ্র মানুষজনের চিকিৎসা পরিষেবা লাভ না করা নিয়ে ভাষণ দেওয়ার সময়ে সত্য সাই বাবা বলেন যে, একবছরের ভিতর পুত্তপর্থি গ্রামে একটি নতুন চিকিৎসালয় আসবে যা সকল রোগীদের বিনামূল্যে চিকিৎসা প্রদান করবে। চিকিৎসালয়টি অভিলেখ গড়ে একবছরে নির্মাণ করা হয় এবং প্রথম কার্ডিওথোরাসিক অপারেশন সুষ্ঠুভাবে সম্পন্ন হয়।
শ্রী সত্য সাই উচ্চতর চিকিৎসা বিজ্ঞান প্রতিষ্ঠান, হোয়াইটফিল্ড
প্রথম সুপার স্পেশালিটি চিকিৎসালয় নির্মাণের পর কর্ণাটক সরকার সাই বাবাকে আরেকটি চিকিৎসালয় বানাতে ৫৩ একর জমি দেয়, হোয়াইটফিল্ডে।
এই সুপার স্পেশালিটি চিকিৎসালয়টিতে ৩৩৩টি বিছানা আছে। চিকিৎসালয়টি ১৯ জানুয়ারি ২০০১এ ভারতের তৎকালীন প্রধান মন্ত্রী অটল বিহারী বাজপেয়ী উদ্বোধন করেছিলেন। এই চিকিৎসালয় নির্মাণে প্রায় ২০০ কোটি টাকা ব্যয় করা হয়েছিল। হাসপাতালটি ২৫০,০০০-এরও বেশি রোগীর চিকিৎসা বিনা খরচে সম্পাদন করেছে।
অনন্তপুর
নভেম্বর ১৯৯৫তে সত্য সাই বাবা রায়ালসীমাতে পানীয় জলর অভাবের জন্য তার দুঃখ হওয়ার কথা প্রকাশ করেন। মার্চ ১৯৯৫ত শ্রী সত্য সাই কেন্দ্রীয় ন্যাস অনন্তপুরের সকলো গ্রামে জল সরবরাহ করার কথা আলোচনা করেন। ১৯৯৬তে কাজ সম্পূর্ণ হয়, শুষ্ক অনন্তপুর অঞ্চলের ৭৫০টি গ্রামের ১২ লাখ মানুষকে জল সরবরাহ করা হয়।
চেন্নাই
২০০৪এ কাজ সম্পন্ন হওয়া চেন্নাই পানীয় জল প্রকল্প চেন্নাইতে পুনর্নির্মিত জলমার্গ "সত্য সাই গঙ্গা ক্যানেল"-এর দ্বারা চেন্নাইতে জল সরবরাহ করে। তামিলনাডুর মুখ্যমন্ত্রী এম করুণানিধি প্রকল্পটির এবং সাই বাবার কাজের খুব প্রশংসা করেন।  অন্য তেমন প্রকল্প হল ৪৫০০০০জন লোককে ১৭৯ গ্রামে উপকার করা মেডাক প্রকল্প, ১৪১ গ্রামে ৩৫০০০০জন লোককে উপকার করা মহবুবনগর জেলা প্রকল্প ইত্যাদি। জানুয়ারি ২০০৭-এ, ন্যাস মহারাষ্ট্রের লাতুরে মানুষকে জল সরবরাহ করার কথাও বলেছিল।
ওড়িশা
২০০৮ সালে ওড়িশার ২০ লাখ মানুষ বানাক্রান্ত হয়। সেজন্য, ১৬টি গ্রামকে প্রাথমিক পর্যায়ের কাজের অন্তর্গত করে, ৬৯৯টা ঘর নির্মাণ করা হয় শ্রী সত্য সাই সেবা সংস্থার দ্বারা, মার্চ ২০০৯ সালে।
এডুকেয়ার
সত্য সাই বাবার এডুকেয়ার প্রকল্পের উদ্দেশ্য সমগ্র বিশ্বে বিদ্যালয় স্থাপন করা এবং ছাত্র-ছাত্রীদের অন্ততঃ ৫টা মানবীয় মূল্যবোধের জ্ঞান দেওয়া। সাই এডুকেয়ার সাইটের মতে, অস্ট্রেলিয়া, মেক্সিকো, যুক্তরাজ্য, পেরু ইত্যাদি ৩৩টি দেশে বিদ্যালয় খোলা হয়েছে। টাইমস অব জাম্বিয়ার মতে-- "জাম্বিয়ার শিক্ষা ব্যবস্থায় সত্য সাই বাবার কাজের বিশেষ ইতিবাচক প্রভাব আছে। মানবীয় মূল্যবোধের ওপর আধারিত শিক্ষা, যা সাই বাবার শিক্ষা আদর্শের ফল, জাম্বিয়ার শিক্ষাবিদদের জন্য চোখ খুলে দেওয়া বস্তু"
কানাডায়, কানাডার স্বাধীন অনুসন্ধান এবং শিক্ষা সংস্থা ফ্রেশার ইন্সটিটিউট সত্য সাই বিদ্যালয়কে অন্টারিওর শীর্ষ ৩৭টি বিদ্যালয়ের তালিকায় অন্তর্ভুক্ত করেন।
আধ্যাত্মিক সংবাদ মাধ্যম
২৩ নভেম্বর ২০০১-এ, ডিজিটাল বেতার নেটওয়ার্ক 'সাই গ্লোবাল হার্মনিক ওয়ার্ল্ড স্পেস অর্গানাইজেশন', যা বিশ্ব মহাকাশ সংস্থা, মার্কিন যুক্তরাষ্ট্রের মাধ্যমে আরম্ভ করা হয়েছিল। মাইকেল অলেইনিকফ নোবেল (অ্যালফ্রেড নোবেলের দূর-সম্পর্কিত এবং বেতার নেটওয়ার্কটির জন্য অন্যতম অর্থ-প্রদাতা) বলেন যে, বেতার নেটওয়ার্কটি সত্য সাই বাবার বিশ্ব সম্প্রীতির বার্তাটি ছড়াতে সহায়তা করবে।
সত্যম, শিবম, সুন্দরম
সত্য সাই বাবা তিনটি মন্দির স্থাপন করেছিলেন। প্রথমটি হল মুম্বাইয়ের "ধর্মক্ষেত্র" বা "সত্যম" (১৯৬৮), দ্বিতীয়টি হায়দ্রাবাদের "শিবম" (১৯৭৩), এবং তৃতীয়টি চেন্নাইয়ের "সুন্দরম" (১৯৮১)।
ভক্তদের বিশ্বাস এবং রীতি-নীতি
কেউ কেউ সত্য সাই বাবা আন্দোলনটিকে হিন্দু আন্দোলন বলে অভিহিত করেন।  কিন্তু ২০০৬ সালে শিকাগো বিশ্ববিদ্যালয়ের অ্যান্থ্রপলজির অধ্যাপক জন ডি কেলি ফিজির হিন্দু অভিজানের বিষয়ে একটি নিবন্ধে লেখেন যে, সত্য সাই সংস্থা নিজেদের "হিন্দু" বলে পরিচিতি দেয় না। কেলির মতে, তারা নিজেদের প্রতিষ্ঠাতাকে জীবিত ধর্মীয় সমন্বয়ের রূপে দেখে এবং নিজেদের আন্তর্ধর্মীয় আন্দোলন বলে অভিহিত করে।
আন্তর্জাতিকভাবে, সত্য সাই বাবার ভক্তবৃন্দ দৈনিক, নতুবা সপ্তাহে একবার, বৃহস্পতিবার বা রবিবারে মিলিত হন এবং ভজন, প্রার্থনা ইত্যাদি গান; আধ্যাত্মিক ধ্যান, সেবা ইত্যাদি করেন এবং মানবীয় মূল্যবোধের শিক্ষায় অংশ গ্রহণ করেন, যাকে বাল বিকাশ বলা হয়।
গুণমুগ্ধগণ সাই বাবার দর্শন করে আধ্যাত্মিক লাভগ্রহণ করায় বিশ্বাস করতেন, প্রতিদিন সন্ধ্যায় এবং দুপুরে। সাই বাবা মানুষের সঙ্গে কথা বলতেন, চিঠি নিতেন, বিভূতি প্রকট করে বিলিয়ে দিতেন বা দল অথবা কোনো ব্যক্তিকে আধ্যাত্মিক উত্তর জানাতেন এবং সাধারণ পথপ্রদর্শনের জন্য সাক্ষাৎকার দিতেন।
স্বীকৃতি
২৩ নভেম্বর ১৯৯৯-এ, ভারত সরকারের ডাক বিভাগ সাই বাবার গ্রামে জল সরবরাহের জন্য করা কাজকে স্বীকৃতি দিতে একটি পোস্টাল স্ট্যাম্প বা ডাক মোহর চালু করে।
জানুয়ারী ২০০৭-এ, চেন্নাইবাসীরা চেন্নাইয়ের জওহরলাল নেহেরু স্টেডিয়ামে একটি অনুষ্ঠানের আয়োজন করে, সত্য সাই বাবাকে অন্ধ্রপ্রদেশের কৃষ্ণা নদীর জল চেন্নাইতে সরবরাহ করার ধন্যবাদস্বরূপ। চারজন মুখ্যমন্ত্রী অনুস্থানটিতে উপস্থিত ছিলেন।
তৎকালীন ভারতের প্রধানমন্ত্রী মনমোহন সিং বলেন যে, সাই বাবা এমন একজন যিনি "দশ লক্ষ লোককে একটি নৈতিক এবং অর্থপূর্ণ জীবন যাপন করতে প্রেরণা যোগান"
ভারতীয় ডাক বিভাগ সাই বাবাকে স্মরণ করতে এই আধ্যাত্মিক গুরুর ৮৮তম জন্মদিন, নভেম্বর ২০১৩-এ একটি স্ট্যাম্প চালু করে।
সমালোচনা
সাই বাবার সমালোচকগণ তার ওপর হাত-সাফাই, যৌন নির্যাতন, কালো টাকা রখা, সেবা প্রকল্পে গাফিলতি করা এবং হত্যা ইত্যাদির অভিযোগ এনেছেন।
১৯৭২ সালে আব্রাহম কাভুর প্রথমবারের জন্য সত্য সাই বাবাকে প্রকাশ্যভাবে সমালোচনা করেন, যখন তার একজন ভক্তকে সর্বসমক্ষে একটি দাবী করতে দেখেন যে, সত্য সাই বাবা সেইকো ঘড়ির একটি নতুন মডেলের সৃষ্টি করেছেন, এবং দাবীটি মিথ্যা প্রমাণিত হয়।
এপ্রিল ১৯৭৬তে, হসুর নরসিংহাইয়াহ, একজন চিকিৎসক, যুক্তিবাদী এবং তখনকার ব্যাঙ্গালোর বিশ্ববিদ্যালয়ের উপাচার্য "যুক্তিপূর্বক এবং বৈজ্ঞানিকভাবে অলৌকিক কার্যাবলী এবং অন্য সত্যা-সত্য প্রমাণ করতে ও অন্ধবিশ্বাসের তদন্ত করতে" একটি সমিতি প্রতিষ্ঠা এবং সমিতিটির অধ্যাক্ষতা করেন। নরসিংহাইয়াহ সত্য সাই বাবার কাছে তিনটি বহুল প্রচারিত চিঠি প্রেরণ করেন এবং বাবাকে তার অলৌকিক কার্যাবলী নিয়ন্ত্রিত শর্তে করতে প্রত্যাহ্বান জানান। চিঠিগুলিকে গুরুত্ব দেওয়া হয়নি। সত্য সাই বাবা বলেন যে, তিনি এই কারণে চিঠিগুলির প্রতি দৃষ্টিপাত করেননি যে "বিজ্ঞান নিজের প্রশ্ন কেবল মানব চেতনা পর্যন্তই সীমিত রাখে এবং আধ্যাত্মিকতা চেতনার বাইরে। যদি আপনি আধ্যাত্মিকতার প্রকৃতি বুঝতে চান, তা কেবল আধ্যাত্মিকতার মাধ্যমেই সম্ভব এবং বিজ্ঞানর মাধ্যমে নয়। বিজ্ঞান যা্ জানতে পেরেছে তা কেবল সৃষ্টি সংক্রান্ত একটি ছোট্ট অংশ...." নরসিংহাইয়াহর সমিতিটি আগস্ট ১৯৭৭ সালে ভঙ্গ করা হয়। এর্লেণ্ডুর হেরাল্ডসনের মতে, সমিতির আনুষ্ঠানিক প্রত্যাহ্বান সমিতির নেতিবাচক মনোভাব এবং সমিতির চারদিকে থাকা এক ধূমধামের জন্য মিলিয়ে যায়। নরসিংহাইয়াহ এটি সত্য মানেন যে, সাই বাবা তার অলৌকিক কর্মাদি ধরা পড়ে যাওয়ার ভয়ে তার চিঠিকে গুরুত্ব দেননি। এই ঘটনার পর কয়েকমাস ধরে ভারতীয় সংবাদ পত্রসমূহে তর্ক-বিতর্ক চলে।
১৯৭৬ সালে সত্য সাই বাবার বিরুদ্ধে অভিযান চালানো ভারতীয় যুক্তিবিদ বাসব প্রেমানন্দ সত্য সাই বাবাকে মানুষের কথামাফিক সোনার দ্রব্য প্রকট করে গোল্ড কন্ট্রোল অ্যাক্ট বা স্বর্ণ নিয়ন্ত্রণ আইন ভঙ্গ করার জন্য আইনি দণ্ড দেওয়ার অসফল চেষ্টা করেন। যখন অভিযোগটি খারিজ করা হয়, প্রেমানন্দ অসফলভাবে আপীল করেন এই ভিত্তিতে যে, আধ্যাত্মিক শক্তি আইন স্বীকৃত সুরক্ষাকবচ নয়।
১৯৯৮-এ ব্রিটিশ সাংবাদিক মিক ব্রাউন নিজের বই দা স্পিরিচুয়াল টুরিষ্ট-এ এই মত পোষণ করেন যে, সত্য সাই বাবার মার্কিনী ভক্ত ওয়াল্টার কয়ানকে পুনর্জীবিত করার ঘটনাটি সত্যি নাও হতে পারে। তার মত ইন্ডিয়ান স্কেপ্টিক পত্রিকায় ডাক্তারদের লেখা চিঠির ওপর আধারিত, যা বাসব প্রেমানন্দ কর্তৃক প্রকাশিত হয়েছিল। ব্রাউন একই গ্রন্থই সাই বাবার বিভূতি প্রকট করার চিত্র লন্ডনের কিছু ঘরে দেখার কথা বলেন এবং বলেন যে সেটি়া ভুয়ো নয়। ব্রাউন সাই বাবার সর্বজ্ঞ হওয়ার দাবীকে নিয়ে বলেন যে "সংশয়বাদীদের তথ্য দেখিয়েছে যে, বাবার পড়া ঐতিহাসিক ঘটনা ও বাইবেলে থাকা ভবিষ্যদ্বানী এবং প্রতিষ্ঠিত তথ্যের মধ্যে অমিল আছে।
ভাংকুয়ভার সাান-এ ২০০১-এ প্রকাশ পেয়েছিল যে, বাবা অনুগামীদেরকে ইন্টারনেট ব্যবহার করতে মানা করেছেন এই কথা বলার পরে যে "এই শিক্ষা (বেদ) অতি পবিত্র। আজ মানুষ আন্তর্জাল এবং দূরদর্শনে দেখা সকল কথা বিশ্বাস করে নেয়, কিন্তু বৈদিক ঘোষণাগুলিতে নিজের আস্থা সুদৃঢ় রাখে না। আন্তর্জাল একটি বর্জ্য কাগজের টুকরোর মত। 'অন্তর্জাল'কে বিশ্বাস কর, আন্তর্জালকে নয়।"
যৌন নির্যাতনের অভিযোগ
২০০৪ সালে বিবিসি "দ্য সিক্রেট স্বামি" (গুপ্ত স্বামী) নামে তথ্যচিত্র প্রচার করে, "দ্য ওয়ার্ল্ড আনকভার্ড" ক্রমের অংশ হিসাবে।". বিবিসির তথ্যচিত্রটির একটি মুখ্য বিষয় ছিল আলায়া রহমের যৌন নির্যাতনের অভিযোগ। অনুস্থানটিতে তাঁর সঙ্গে মার্ক রোকের সাক্ষাৎকারও নেওয়া হয়েছিল, যিনি ১৯৬৯ থেকে নিজের জীবনের ২৫ বছর ধরে আন্দোলনটির সঙ্গে জড়িত ছিলেন এবং সত্য সাই বাবার দ্বারা নির্যাতিত হওয়ার অভিযোগ এনেছিলেন।  অনুস্থানটিতে সত্য সাই বাবার সমালোচক বাসব প্রেমানন্দও উপস্থিত ছিলেন। তিনি বলেন যে, সত্য সাই বাবা "শুধু একজন ঠগই নয়, বরং একজন বিপজ্জনক যৌন নির্যাতক"। তার সাক্ষাৎকার অনুযায়ী, তার কাছে ৩০ বছর ধরে ঘোরা কাহিনী আছে, এবং তিনি বলেন যে তার কাহিনীগুলি একইধরনের, গুপ্তাঙ্গে তেল মাখানোর ঘটনা। একজন প্রাক্তন-ভক্তের বক্তব্য মতে অনুযায়ী, সত্য সাই বাবা "হাতে তেল মাখেন, আমাকে আমার প্যান্ট খুলে ফেলতে বলেন এবং আমার গুপ্তাঙ্গে তেল ঘষতে থাকেন"। প্রেমানন্দের মতে, বহু ভারতীয় ছেলে নির্যাতনের শিকার হয়, কিন্তু সাই বাবার ভারতে ঘনিষ্ঠ প্রভাবশালী সংযোগ থাকায় প্রকাশ করতে ভয় করে।
সমালোচনার প্রত্যুত্তর
সত্য সাই বাবা এবং তার ভক্তবৃন্দ এমন অভিযোগ জোরদারভাবে নস্যাৎ করেন, যে অভিযোগ কখনও প্রমাণিত হয়নি। ভক্ত বিল আইৎকেন "দ্য উইক"-এ বলেছিলেন যে, সত্য সাই বাবার সুনাম এবং সম্মান তার বিষয়ে প্রকাশিত নেতিবাচক কাহিনীসমূহ দ্বারা প্রভাবিত হয়নি। তিনি বলেন যে, যত বেশি লোক তার বিরুদ্ধে বলে, তত অধিক ভক্ত তার কাছে আসে।
ডেইলি টেলিগ্রাফে লেখা প্রবন্ধ "ডিভাইন ডাউনফল"-এ সত্য সাই শিক্ষা প্রতিষ্ঠানের প্রাক্তন প্রধান শিক্ষক অনিল কুমার বলেন যে, তিনি বিশ্বাস করেন যে এসব সমালোচনা সত্য সাই বাবার ঈশ্বরীয় পরীক্ষণের একটি অংশ এবং প্রত্যেক ধর্মীয় গুরুকেই জীবনে সমালোচনার সম্মুখীন হতে হয়েছে। অনিল কুমার আরও বলেন যে, সত্য সাই বাবার ওপর ছোটবেলা থেকে এমন অভিযোগ আনা হয়েছে, কিন্তু প্রতিটি অভিযোগের সঙ্গে তিনি অধিক কীর্তিমান হয়েছেন।
লরেন্স নিজের গ্রন্থ "রিডেম্প্টিভ এনকাউন্টার্স: থ্রি মডার্ণ স্টাইলস্ ইন দ্য হিন্দু ট্রেডিশন"-এ লিখেছেন, "তিনি যেই হোন, তাঁর সমালোচক দাবী করার মতো সাধারণ পার্লার জাদুগরের অধিক।""
সত্য সাই বাবা প্রকাশ্যে, ২৫ ডিসেম্বর ২০০০ সালে অভিযোগের প্রত্যুত্তর দেন:
"কিছু লোক নিজের তুচ্ছ-মানসিকতার জন্য সাই বাবার ভাবমূর্তি নিচু করার চেষ্টা করে। নাম এবং যশ আমার লক্ষ্য নয়। সেজন্য, আমি মিথ্যা অভিযোগের জন্য কোনো কিছু হারাইনি। আমার মাহাত্ম্য দিনে দিনে বেড়ে যেতে থাকবে। এটি কখনো এতটুকু কম হবে না, যদি তাঁরা মিথ্যা অভিযোগগুলি সমগ্র বিশ্বে মোটা অক্ষরে প্রকাশও করে। কিছু ভক্তকে মিথ্যা বাক্যগুলির জন্য সন্তপ্ত হতে দেখা যায়। তাঁরা প্রকৃত ভক্ত নয়। সাই-এর শক্তি জানার পরেও 'কাকের কা-কা রব থেকে কেন ভয় পাবে? কারো দেওয়ালে লেখা, রাজনৈতিক সমাবেশে বলা বা লিখিত মাধ্যমে প্রকাশ করা অশ্লীল সমস্ত কাহিনির ওপরে বিশ্বাস করতে নেই।."
২৬ ডিসেম্বর ২০০০ সালে দ্য টাইমস অব ইন্ডিয়াতে সাই বাবার বক্তব্য প্রকাশ পায়: "যীশুখ্রিস্টও বহু দুরূহতার সন্মুখীন হয়েছিলেন, এবং ঈর্ষার জন্য তিনি ক্রুসবিদ্ধও হয়েছিলেন। তাঁর চারপাশে থাকা বহু লোক তাঁর করা ভাল কাজ এবং তাঁর একত্রিত করা বিপুল সংখ্যক অনুগামী সহ্য করতে পারেনি। তাঁর একজন শিষ্য জুডাস বিশ্বাসঘাতকতা করেন। সেই সময়ে একজন জুডাস ছিল, কিন্তু এখন হাজার হাজার আছে। যেভাবে সেই জুডাসকে বিশ্বাসঘাতকতা করতে প্রলোভিত করা হয়েছিল, আজকের জুডাসকে মিথ্যা বলার জন্য ক্রয় করা হয়েছে। ঈর্ষা তাঁর ওপরে আসা অভিযোগের প্রেরক ছিল।."
ডিসেম্বর ২০০১ সালে তখনকার ভারতীয় প্রধানমন্ত্রী এবং সাই বাবার ভক্ত অটল বিহারী বাজপেয়ী, ভারতের উচ্চতম ন্যায়ালয়ের আগের মুখ্য ন্যায়াধীশ পি. এন. ভগবতী, ভারতের রাষ্ট্রীয় মানব অধিকার আয়োগের চেয়ার পার্সন এবং ভারতের উচ্চতম ন্যায়ালয়ের আগের মুখ্য ন্যায়াধীশ রংগনাথ মিশ্রা, আন্তর্সংসদীয় ইউনিয়নের সভাপতি এবং বিশেষ মানব উন্নয়ন অ্যাম্বাসেডর নাজমা হেপ্তুল্লা, ভারতীয় সাংসদ, আগে লোকসভায় এবং কেন্দ্রীয় মন্ত্রী শিবরাজ পাতিল একসঙ্গে নিচের বাক্যগুলিতে স্বাক্ষর করেন:
"আমরা ভগবান শ্রী সত্য সাই বাবার ওপরে কিছু সুনিশ্চিত অভিরুচির এবং লোকের আনা বন্য, অচিন্তাশীল, এবং মিশ্রিত অভিযোগের জন্য অত্যন্ত দুঃখিত। আমরা সাধারণভাবে আশা করি যে, দায়িত্বশীল মাধ্যম সত্য তথ্য প্রকাশ করার আগে নিশ্চিত করে নেবে — বিশেষত যখন ব্যক্তিটিকে সমগ্র বিশ্বে প্রেম এবং নিঃস্বার্থ মানবসেবার স্বরূপ হিসাবে গ্রহণ করা হয়।."
বহুরূপী (বিনোদন)
বেহরূপীয়া বা বহুরূপী (হিন্দুস্তানী: बहरूपिया বা بہروپیا) ভারত, নেপাল এবং বাংলাদেশের ঐতিহ্যবাহী একটি অভিনীত শিল্প। একসময়ের জনপ্রিয় ও বিস্তৃত এই শিল্পটি, এখন বেশিরভাগ অনুশীলনকারী দারিদ্র্যে বাস করায় হ্রাস পাচ্ছে। একসময় বহুরুপিয়াদের পক্ষে বিবাহ, পুলিশ বা যাজক বা অন্য ব্যক্তিত্বের পোশাক পরে অন্য উৎসবে নাটকীয় প্রবেশ করা এবং হৈচৈ সৃষ্টি করা সাধারণ ছিল। এই উপস্থিতিগুলির চারপাশের সামাজিক রীতিটি ছিল যে বহুরুপিয়ার সাধারণত কোনও ছদ্মবেশী হিসাবে শনাক্ত করা হয় তবে তার থেকে কোনও অর্থ সংগ্রহ করেন না। যাইহোক, যদি তিনি তার নকল পরিচয়টি শ্রোতাদের সফলভাবে বোঝাতে সক্ষম হন, তবে তিনি তা প্রকাশ করেছিলেন এবং দলটিকে বিনোদন দেওয়ার জন্য একটি বকশীশ পুরস্কার পাবেন।
ছদ্মবেশ এবং ছদ্মবেশে দক্ষতার কারণে, ভাল বহুরুপিয়াদের মধ্যযুগীয় ভারতীয় রাজারা গুপ্তচর হিসাবে নিয়োগ করেছিলেন।
ব্যুৎপত্তি এবং বিকল্প নাম
ডান|থাম্ব| জয়পুর সংস্কৃতি চিত্র সম্পর্কে বহুরূপিয়া শব্দটি সংস্কৃত শব্দ "বহু" এবং "রূপ" থেকে এসেছে। বেশিরভাগ-অপ্রচলিত শব্দ নাক্কাল (नक़्क़ाल বা نقال, যার অর্থঅনুকরণমূলক বা নকল) ও কখনোসখনো বহুরূপিয়াদের জন্য ব্যবহৃত হয়। কখনো কখনো, বহুরূপিয়াদের কেবল মাসকারাও বলা হয় (मसख़रा বা مسخره, একটি আরবি হিন্দুস্থানী মধ্যে তৎভব, এবং একটি সাধারণ শব্দ বিদূষক বা ভাঁড়) অথবা ভাঁড়, যিনি ঐতিহ্যগতভাবে  ভারতীয় উপমহাদেশে র অভিনেতা, নর্তকী, গল্প কথক এবং চিত্তবিনোদনকারি হয়ে থাকেন।
দায়ভাগ
দায়ভাগ হল জীমূতবাহন রচিত হিন্দুদের একটি আইনগ্রন্থ যা মূলত উত্তরাধিকার পদ্ধতিতে কেন্দ্রীভূত। দায়ভাগ ছিল আধুনিক ব্রিটিশ ভারতীয় আদালতের ভারতীয় বঙ্গ অঞ্চলের সবচেয়ে শক্তিশালী কর্তৃপক্ষ, যদিও ১৯৫৬ সালের হিন্দু উত্তরাধিকার আইনের গমন এবং আইনে সংশোধন করার কারণে এটি পরিবর্তিত হয়েছে। মিতাক্ষরা সম্পর্কে জীমূতবাহনের সমালোচনার ভিত্তিতে ধারণা করা হয় যে মিতাক্ষরা তাঁর কাজকে অবরুদ্ধ করেছিলেন| এটি অনেক পণ্ডিতকে এই সিদ্ধান্তে পৌঁছে দিয়েছে যে মিতাক্ষরা হিন্দু আইনের গোঁড়া মতবাদের প্রতিনিধিত্ব করেছেন যখন দায়ভাগ সংস্কারকৃত সংস্করণ উপস্থাপন করছিলেন।
পাঠ্যগুলির মধ্যে কেন্দ্রীয় পার্থক্যটি দেখা যায় যখন কেউ সম্পত্তির মালিক হয় তার উপর ভিত্তি করে। দায়ভাগ পিতার মৃত্যু না হওয়া পর্যন্ত পিতার পৈতৃক সম্পত্তিতে ছেলেকে কোনো অধিকার দেয়না। মিতাক্ষরা মতে, জন্মমাত্রই পুত্র পূর্বপুরুষের সম্পদে পিতার সমান অংশীদার হয়। সারসংক্ষেপটি এক ডজনেরও বেশি বার মন্তব্য করা হয়েছে|
হেনরি টমাস কোলব্রোক
হেনরি টমাস কোলব্রোক ১৮১০ সালে পাণ্ডুলিপি এবং পন্ডিতদের ব্যবহার করে দায়ভাগ অনুবাদ করেছিলেন। কলিকাতা সুপ্রীম কোর্টের বিচারক কোলব্রোক, এই পাঠ্যটিকে অধ্যায় এবং শ্লোকে বিভক্ত করেছিলেন যা মূল লেখায় ছিল না এবং অনুবাদে অসংখ্য ত্রূটির জন্য প্রায়শই সমালোচিত হন। রোচার বিশ্বাস করেন যে ভুলগুলি তিনটি কারণের জন্য ছিল:
একমাত্র সন্তান
দায়ভাগ অনুসারে একমাত্র সন্তানের ক্ষেত্রে পিতার মৃত্যু হওয়ার পর সমস্ত পৈতৃক সম্পত্তিতে একমাত্র সন্তানের অধিকার হবে, যদি পিতার মৃত্যু হওয়ার আগেই মাতার মৃত্যু হয়ে থাকে।
ধর্মরত্ন
অন্যান্য জীবিত অংশগুলির মধ্যে রয়েছে:
ব্যবহার-মাত্রা
ব্যবহার বা বিচারিক পদ্ধতিতে নজর দেওয়া। আইনশাস্ত্রের চারটি ঐতিহ্যবাহী অঞ্চল তুলে ধরা হল:
কলা-বিবেক
ধর্মীয় দায়িত্ব ও ত্যাগের অবদানের জন্য উপযুক্ত সময়ে নজর দেওয়া।
ভাষ্য
দায়ভাগে এক ডজনেরও বেশি ভাষ্য রচিত হয়েছে। পাণ্ডুরঙ্গ বমন কানে সর্বাধিক গুরুত্বপূর্ণ ভাষ্যকারদের তালিকাবদ্ধ করেছেন যেমন:
রঘুনন্দন ভট্টাচার্য্য
রঘুনন্দন ভট্টাচার্য্য(১৬তম শতাব্দী) ছিলেন দায়-তত্ব এর লেখক| দায়ভাগ ব্যাখ্যায় একজন ভাষ্য হিসেবেও তাকে দায়ী করা হয়।
এই ভাষ্যটি আসলে রঘুনন্দন লিখেছিলেন কিনা তবে অন্য কোনও পণ্ডিত বিতর্কের বিষয় বস্তুতে তাঁর নাম ব্যবহার করছেন। হেনরি টমাস কোলেব্রোক(১৮১০) এবং জুলিয়াস এগজলিং (১৮৯১) সন্দেহ করেছিলেন যে এটি তাঁর দ্বারা রচিত হয়নি| অন্যদিকে, মনমোহন চক্রবর্তী (১৯১৫), রাজেন্দ্র চন্দ্রা হাজরা (১৯৫০) এন্ড পাণ্ডুরং বামন কানে (১৯৭২) স্বীকার করেছেন কাজটি রঘুনন্দনের।
দিনাঙ্কন
হিন্দু আইন ক্ষেত্রে লেখার সময়টি একটি বিতর্কের বিষয়। পূর্ববর্তী অনেক লেখক হারিয়ে গেছেন যাদের জীমূতবাহন উল্লেখ করেছিলেন। রাজকুমার সর্বধিকারীর মতো পণ্ডিতগণ অনুমান করেন তাঁর রচনাটি পঞ্চদশ শতাব্দীতে ঘটেছে, একই সঙ্গে ড: পাণ্ডুরাম বামন কানে বিশ্বাস করেন তিনি ১০৯০ থেকে ১১৩০ এর মধ্যে লিখেছেন। দায়ভাগে উল্লিখিত নাম এবং ভাষ্য প্রমাণ করে যে জীমূতবাহন ১১২৫ খ্রিস্টাব্দের আগে স্থাপন করা যাবে না। পরবর্তী তারিখ গুলিতে পণ্ডিতদের মধ্যে বিশাল তফাৎ দেখা যায়।
অবস্থান
সম্পত্তির অধিকার সম্পর্কিত নিয়মগুলি অনুসরণ করা হয় পশ্চিমবঙ্গ, বিহার, পূর্বাঞ্চল, ঝাড়খণ্ড, ওড়িশা এবং আসামে।
বাংলাদেশে হিন্দু উত্তরাধিকার আইন
বাংলাদেশের হিন্দুরাও দায়ভাগ অনুসরণ করেই উত্তরাধিকার পরিচালিত করে থাকে।
আলিবাবা ও চল্লিশ চোর
“আলিবাবা ও চল্লিশ চোর” (علي بابا والأربعون لصا) হলো আরব্য রজনী-এর একটি লোককাহিনী। অষ্টাদশ শতাব্দীতে এর ফরাসি অনুবাদক আঁতোয়াঁ গালাঁ সিরীয় লোককথক হান্না দিয়াবের কাছে গল্পটি শুনে একে আরব্য রজনী-এর কাহিনিমালায় যুক্ত করেন। আরব্য রজনী-এর গল্পগুলোর মধ্যে সবচেয়ে জনপ্রিয় হওয়ার দরুণ বিশ্বব্যাপী এই গল্প বারংবার বলা হয় এবং বিভিন্ন মাধ্যমে, বিশেষ করে শিশুদের জন্য উপস্থাপন করা হয়। (শিশুদের জন্য পরিবেশনার অধিকাংশ ক্ষেত্রে গল্পের নৃশংস অংশটুকু উহ্য রাখা হয়।)
ইতিহাস
আরব্য রজনী-এর ইউরোপীয় অনুবাদকদের অন্যতম আঁতোয়াঁ গালাঁ তার অনূদিত লে মিলে এ উন নুই-এ (১৭০৪–১৭১৭) সর্বপ্রথম আলিবাবার গল্পটি অন্তর্ভুক্ত করেন। গালাঁ অষ্টাদশ শতাব্দীর একজন ফরাসি প্রাচ্যতত্ত্ববিদ ছিলেন। বর্তমান সিরিয়ার আলেপ্পো থেকে আসা এক মাওয়ারুনাত গল্পকথক হান্না দিয়াবের কাছে প্যারিসে গল্পটি শুনে লিপিবদ্ধ করেছিলেন। তাই যেকোনোভাবে গালাঁর ফরাসি ভাষায় লেখা গল্পটি আলিবাবার সবচেয়ে পুরনো লিখিত সংস্করণ। রিচার্ড ফ্রান্সিস বার্টন তার অনুবাদ গ্রন্থ দ্য বুক অব দ্য থাউজ্যান্ড ওয়ান নাইটস অ্যান্ড অ্যা নাইট-এর (কাহিনিমালার মূল অংশের পরিবর্তে) সম্পূরক অংশে এটি অন্তর্ভুক্ত করেন।
মার্কিন প্রাচ্যতত্ত্ববিদ ডানকান ব্ল্যাক ম্যাকডোনাল্ড বডলিয়ান গ্রন্থাগারে গল্পের একটি আরবি পাণ্ডুলিপি খুঁজে পান। তবে পরবর্তীতে জানা যায় এটি মূল পাণ্ডুলিপির কেবল একটি নকল ছিল।
কাহিনি
তৎকালীন আরবে এক বণিক পরিবারের দুই ভাই ছিল, আলিবাবা ও কাশিম (قاسم ক্বা-সিম)। তাদের পিতার মৃত্যুর পর লোভী কাশিম এক ধনী মহিলাকে বিয়ে করে এবং তার বাবার ব্যবসায়ের আয় থেকে বেশ ভালোভাবে দিন কাটাতে থাকে। অন্যদিকে আলিবাবা এক দরিদ্র মহিলাকে বিয়ে করে এবং কাঠ কেটে তা বিক্রি করে দিনাতিপাত করে।
একদিন কাঠ কাটার সময় আলিবাবা চল্লিশজন ডাকাতের একটি দলকে তাদের গুহায় ঢুকতে দেখে। তাদের গুহার মুখ বিশাল পাথর দিয়ে বন্ধ ছিল। গুহার মুখে জোরে “চিচিং ফাঁক” বললে গুহার মুখ খুলে যায় এবং ভেতরে ঢুকে জোরে “চিচিং বন্ধ্‌” বললে গুহার মুখ বন্ধ হয়ে যেত। ডাকাতের দল সেখান থেকে চলে গেলে আলিবাবা ভেতরে ঢোকে এক ব্যাগ সোনার মোহর নিয়ে বাড়ি চলে আসে।
আলিবাবা ও তার স্ত্রী কাশিমের কাছ থেকে একটি দাঁড়িপাল্লা এনে তাদের সোনার মোহর মাপতে বসে। কিন্তু তাদের অজান্তে কাশিমের স্ত্রী দাঁড়িপাল্লায় একটু আঠা লাগিয়ে দেয়। সে জানতে চাইছিল দরিদ্র আলিবাবা কোন শস্য এত বেশি পেয়েছে যে তা মাপতে দাঁড়িপাল্লার প্রয়োজন হচ্ছে। আলিবাবা দাঁড়িপাল্লাটি ফেরত দিয়ে গেলে তাতে সোনার মোহর আটকে থাকতে দেখে সে হতবাক হয়ে যায় এবং তার স্বামী কাশিমকে সব খুলে বলে। ভাই কাশিম আলিবাবাকে চেপে ধরলে আলিবাবা গুহার গুপ্তধনের কথা খুলে বলতে বাধ্য হয়। কাশিম একটা খচ্চর নিয়ে সেই গুহায় যায়, যাতে যত খুশি গুপ্তধন নিজের সাথে নিয়ে আসতে পারে। সে জাদুর শব্দ বলে গুহায় প্রবেশ করে। কিন্তু লোভ ও উত্তেজনার বশবর্তী হয়ে গুহা থেকে বের হওয়ার জাদুশব্দ ভুলে যায় এবং সেখানেই আটকা পড়ে। চোরের দল সেই সময় গুহায় পৌঁছে গেলে তারা কাশিমকে খুঁজে পায় এবং তাকে হত্যা করে তার শরীরকে টুকরো টুকরো করে কেটে দেয়। এদিকে কাশিম ফিরে না আসায় আলিবাবা আবার সেই গুহায় যায় এবং গুহার মুখেই কাশিমের খণ্ডিত দেহাবশেষ খুঁজে পায়।
আলিবাবা কাশিমের দেহকে বাড়িতে নিয়ে আসে এবং কাশিমের চতুর গৃহকর্মী মর্জিনাকে (مرجانة মুরজা-না) বলে যাতে কাশিমের মৃত্যুকে স্বাভাবিক দেখানো যায় সেই ব্যবস্থা করতে। মর্জিনা একটি দাওয়াইখানা থেকে কাশিমের অসুস্থতার কথা বলে ওষুধ নিয়ে আসে। এরপর মুস্তফা নামের এক বৃদ্ধ দর্জিকে টাকা দিয়ে ও চোখ বেঁধে কাশিমের বাড়িতে নিয়ে আসে। মুস্তফা রাতারাতি কাশিমের দেহকে জোড়া লাগিয়ে সেলাই করে দেয়। আলিবাবা কোনোরকমে সন্দেহ ছাড়াই কাশিমের দেহকে কবর দিয়ে দেয়।
এদিকে গুহার মুখে কাশিমের দেহ না পেয়ে চোরের দল বুঝতে পারে তাদের গুহার রহস্য অন্য আরেকজন জানে। পাগলপ্রায় হয়ে তারা সেই লোককে খুঁজতে বের হয়। চোরদের একজন আলিবাবার গ্রামে যায়, সেখানে মুস্তফা বলে সে কেবলই একজনের টুকরো টুকরো দেহ জোড়া লাগিয়ে এসেছে। এই শুনে চোর বুঝতে পারে এই সেই লোকের দেহ যে গুহার ভেতরে ঢুকেছিল। চোর মুস্তফাকে জিজ্ঞাসা করে সে তাদের বাড়ি চিনিয়ে দিতে পারবে কি-না। চোর আবার দর্জির চোখ বেঁধে দেয় এবং এইভাবে আবার কাশিমদের বাড়ির সামনে এসে পড়ে। চোর সেই বাড়ির দরজায় একটি কাঁটা দাগ দিয়ে রেখে যায়, যাতে রাতের বেলায় সেই বাড়িতে এসে আলিবাবাকে মেরে ফেলতে পারে। তবে সৌভাগ্যবশত বিশ্বস্ত মর্জিনা চোরকে দেখে ফেলে এবং আশেপাশের প্রত্যেকটি বাড়িতে সেইরকম কাঁটা চিহ্ন এঁকে দেয়। সেই রাতে ৪০ চোর আলিবাবার গ্রামে চলে আসে এবং কোনোভাবেই প্রকৃত বাড়ি চিনতে না পেরে রাগের বশে দিনের বেলার সেই চোরকে হত্যা করে। পরেরদিন আরেক চোর বাবা মুস্তফার কাছে আসে এবং আলিবাবার ঘরের দরজা থেকে একটি পাথর খুলে নিয়ে আসে। মর্জিনা আবার সেটি দেখে ফেলে এবং প্রত্যেকটি বাড়ির দরজা থেকে সেইরকম পাথর খুলে নেয়। সেই রাতে এই চোরও সরদারের হাতে মারা পড়ে। শেষপর্যন্ত চোরদের সরদার নিজেই মুস্তফার কাছে যায় এবং আলিবাবার ঘরের বাইরের দিকটা খুব ভালোভাবে চিনে যায়।
চোরদের সর্দার এক তেলের ব্যবসায়ী সেজে আলিবাবার ঘরে আশ্রয় প্রার্থনা করে। সর্দার সাথে করে ৩৮টি তেলের পিপা নিয়ে আসে, যার একটিতে মাত্র তেল ছিল আর বাকি ৩৭টিতে ছিল দলের অন্যান্য চোর। পরিকল্পনা অনুযায়ী আলিবাবা ঘুমিয়ে পড়লে তারা তাকে হত্যা করতো। কিন্তু এবারও মর্জিনা তাদের দেখে ফেলে এবং ৩৭টি পিপায় গরম তেল ঢেলে ৩৭জন চোরকে হত্যা করে। সর্দার বাইরে এসে তার দলকে জাগাতে যায় এবং দেখতে পায় তাদের প্রত্যেকে মারা গেছে। এতে সর্দার সেখান থেকে পালিয়ে যায়। পরেরদিন সকালে মর্জিনা আলিবাবাকে সব খুলে বলে এবং চোরেদের পিপাগুলো দেখায়। আলিবাবা সেই দেহগুলোকে কবর দেয় এবং কৃতজ্ঞতায় মর্জিনাকে মুক্ত করে দেয়। (মর্জিনা আলিবাবাদের কৃতদাসী ছিল।)
এরপর সবকিছুর প্রতিশোধ নিতে সর্দার নিজেকে ব্যবসায়ী হিসেবে পরিচিত করে এবং আলিবাবার ছেলের সাথে বন্ধুত্ব করে। আলিবাবার ছেলে ততদিনে কাশিমের ব্যবসায় পরিচালনা করছিল। আলিবাবাত ছেলে সর্দারকে তাদের বাড়িতে নিমন্ত্রণ জানায়। কিন্তু মর্জিনা সেই সর্দারকে চিনে ফেলে এবং তরবারি দিয়ে নাচ দেখানোর ছুতায় সর্দারের বুকে ছুড়ি মেরে তাকে হত্যা করে। আলিবাবা প্রথমে মর্জিনার ওপরে রাগান্বিত হয়। কিন্তু পরে বুঝতে পারে সর্দার তাদের হত্যার উদ্দেশ্যে সেখানে এসেছিল। মর্জিনার প্রতি কৃতজ্ঞতা হিসেবে সে তার পুত্রের সাথে মর্জিনার বিয়ে দেয়। এরপর শুধু আলিবাবাই সেই গুহার রহস্য জানতো।
শ্রেণিবিন্যাস
গল্পটি আর্ন–থম্পসন–উথার শ্রেণিবিন্যাসে এটিইউ ৯৫৪, “চল্লিশ চোর” হিসেবে শ্রেণিবদ্ধ। এই শ্রেণির গল্প “প্রায় বিশ্বব্যাপী” উপভোগ্য।
অন্যান্য সংস্করণ
পশ্চিম আফ্রিকায় দ্য পাসওয়ার্ড: আউটউইটিং থিভস নামে একটি গল্প খুঁজে পাওয়া যায়। পার্সি আমুরি ট্যালবট নাইজেরিয়ার এমফামোসিংয়ের ওজং আকপান থেকে দ্য ট্রেজার হাউজ ইন দ্য বুশ নামে একটি গল্প আবিষ্কার করেন। এলসি ক্লজ পার্সনস কেপ ভার্দে থেকে গল্পের একটি আমেরিকান সংস্করণ পুনরুদ্ধার করেন।
সঙ্গীত ও অডিও রেকর্ডিং
অডিও ধারণ/নাটকীয়করণের মধ্যে রয়েছে:
থিয়েটার - মঞ্চ
থাম্ব|ডান|এডিনবরার [[রয়েল লাইসিয়াম থিয়েটার|রয়েল লাইসিয়াম থিয়েটারের ৪০ থিভস নাটকের পোস্টার (১৮৮৬)]]
সামরিক
মার্কিন যুক্তরাষ্ট্র বিমানবাহিনী একাডেমিতে ক্যাডেট স্কোয়াড্রন ৪০-কে শুরুতে “আলিবাবা অ্যান্ড দ্য ফর্টি থিভস” নামে ডাকা হতো। পরবর্তীতে নাম পরিবর্তন করে একে “পি-৪০ ওয়ারহক” নামে অভিহিত করা হয়।
ইরাক যুদ্ধের সময় মার্কিন ও ইরাকি সেনাবাহিনী লুণ্ঠন ও চুরির অভিযোগে সন্দেহভাজনদের “আলিবাবা” নামে গালি দিত। অন্যদিকে ব্রিটিশ সেনাবাহিনী ইরাকি বেসামরিক লোকদের বোঝাতে নিয়মিত শব্দটি ব্যবহার করত। ইরাকের দখলের পর বিদ্রোহীদের বোঝাতে প্রায়ই শব্দটি ব্যবহৃত হতো।
ইরাকিরা শব্দটি আয়ত্ত করে এবং লুণ্ঠনের জন্য সন্দেহভাজন বিদেশি সেনাদের বোঝাতে শব্দটি ব্যবহার করতে থাকে।
আব্দুল সামাদ
আইপিএল
তিনি ২০২০ সালের ইন্ডিয়ান প্রিমিয়ার লিগের (আইপিএল) এর মৌসুমে 	সানরাইজার্স হায়দ্রাবাদের হয়ে খেলার জন্য ২৯ সেপ্টেম্বর ২০২০ তারিখে চুক্তিবদ্ধ হন। তিনি দিল্লির ক্যাপিটাল এর বিপক্ষে আইপিএলে আত্মপ্রকাশ করেন।
রিয়ানা
রবেইন রিয়ানা ফেন্টি (জন্ম ২৯ ফেব্রুয়ারি, ১৯৮৮) একজন বার্বাডিয়ান গায়ক, গীতিকার, এবং অভিনেত্রী। জন্ম সেন্ট মাইকেল, বার্বাডোসে এবং বেড়ে ওঠেছেন ব্রিজটাউন-এ, তিনি প্রথম সঙ্গীত জগতে প্রবেশ করেন ২০০৩ সালে সঙ্গীত প্রযোজক ইভান রজার্স এর প্রযোজনায় ডেমো টেপে অংশগ্রহণ করে। পরিনামে তিনি ডেফ জ্যাম রের্কডিংস এর সাথে চুক্তিবদ্ধ হন, তখনকার এটির প্রেসিডেন্ট হিপ হপ প্রযোজক ও র‍্যাপার জে জি এর কাছে অডিশন দেওয়ার পর। ২০০৫ সালে, রিয়ানা তার প্রথম স্টুডিও অ্যালবাম মিউজিক অব দ্য সান এবং এর থেকে অনুপ্রেরিত আ গার্ল লাইক মি (২০০৬) প্রকাশ করে খ্যাতি অর্জন করেন। "আ গার্ল লাইক মি" মার্কিন যুক্তরাষ্ট্রে বিলবোর্ড ২০০ এর তালিকার সেরা দশে অবস্থান করে এবং যথাক্রমে প্রযোজনা করেন একক সঙ্গীত "পন ডি রিপ্লে" এবং "সস"।
তিনি তার সঙ্গীত পুনঃপ্রতিষ্ঠার সময় তার তৃতীয় স্টুডিও অ্যালবাম গুড গার্ল গন ব্যাড (২০০৭) জন্য সৃজনশীল নিয়ন্ত্রণ গ্রহণ করেন এবং নিজে একটি যৌন প্রতীক হিসাবে পাবলিক ইমেজ গ্রহণ করেন। এই অ্যালবামের সফল একক সঙ্গীত "আমব্রেলা" তার কর্মজীবনে একটি আন্তর্জাতিক সাফল্য হয়ে ওঠে, এর জন্য ২০০৮ সালে শ্রেষ্ঠ র‍্যাপ/সাং কোলাবরেশনের জন্য জে জির সাথে যৌথভাবে তিনি তার প্রথম গ্র্যামি পুরস্কার জিতেন। চারটি ধারাবাহিক প্লাটিনাম স্টুডিও প্রকাশের পর, গ্র্যামি পুরস্কার বিজয়ী ইউনিপোজ্যাটিক (২০১২) সহ, তিনি একজন পপ আইকন হিসাবে স্বীকৃত ছিলেন। তার অষ্টম স্টুডিও অ্যালবাম 'এন্টি' '(২০১৬) এবং এর লিড একক সঙ্গীত "ওয়ার্ক" 'বিলবোর্ড' ২০০ এবং হট ১০০ এর এক নম্বর স্থানে অবস্থান করে। তার অনেক গানই স্থান পায় বিশ্বের সর্বকালের সেরা-বিক্রিত একক সঙ্গীত হিসেবে, এদের মধ্যে "আম্ব্রেলা", "টেইক এ বো", "ডিস্টারর্বিয়া", "অনলি গার্ল (ইন দ্য ওয়ার্ল্ড)", "এসএন্ডএম", "উই ফাউন্ড লাভ", "ডায়মন্ডস", এবং "স্টে" যেগুলোতে তিনি ছিলেন প্রধান শিল্পী, এবং তার সহযোগীতামূলক সঙ্গীতগুলো হচ্ছে "লিভ ইউর লাইফ" (সাথে টি.আই), "লাভ দ্য ওয়ে ইউ লাই" এবং "দ্য মনস্টার" (উভয় গানে  এমিনেমের সঙ্গে)।
বিশ্বব্যাপী ২৩০ মিলিয়ন রেকর্ডের চেয়ে বেশি বিক্রির মাধ্যমে, রিয়ানা সর্বকালের সর্বোচ্চ বিক্রিত গানের সঙ্গীতশিল্পীর মধ্যে একজন। রিয়ানা হচ্ছে সবচেয়ে কম বয়সী এবং দ্রুততম সোলো শিল্পী যার বিলবোর্ড হট ১০০ তালিকায় প্রথম স্থানে অবস্থান করা ১৪টি একক-সঙ্গীত রয়েছে, এবং ২০০০ দশকের ডিজিটাল সঙ্গীত শিল্পী হিসেবে নামাঙ্কিত হয়েছেন এবং বিলবোর্ড কর্তৃক ২০১০ দশকের টপ হট ১০০ শিল্পীর মধ্যে স্থান পেয়েছেন।  তিনি অসংখ্যা পুরস্কার ও মনোনয়ন অর্জন করেছেন। রিয়ানা আটটি গ্র্যামি পুরস্কার, বারোটি আমেরিকান মিউজিক অ্যাওয়ার্ডস, বারোটি বিলবোর্ড মিউজিক অ্যাওয়ার্ডস এবং ২০১৩ সালে আমেরিকান মিউজিক অ্যাওয়ার্ডস-এর উদ্বোধনী আইকন পুরস্কার জিতেছেন। প্রায়শই তার শৈলী পরিবর্তনেরর জন্য তিনি ঘনিষ্ঠভাবে স্বীকৃত, তিনি ২০১৪ সালে কাউন্সিল অফ ফ্যাশন ডিজাইনারস অফ আমেরিকা থেকে তিনি ফ্যাশন আইকন লাইফটাইম পুরস্কার লাভ করেন। ফোর্বস রিয়ানাকে ২০১২ সালের চতুর্থ সবচেয়ে ক্ষমতাশালী সেলেব্রেটি হিসাবে নির্বাচিত করে, এবং পরের বছর টাইম (ম্যাগাজিন) তাকে পৃথিবীর ১০০ প্রভাবশালীর তালিকায় তাকে স্থান দিয়েছে।
প্রারম্ভের জীবন
রবেইন রিয়ানা ফেন্টি ১৯৮৮ সালে ২০ ফেব্রুয়ারি সেইন্ট মাইকেল, বার্বাডোস-এ জন্মগ্রহণ করেন। তার মা মনিকা (ব্রেথওয়েট) একজন আফ্রো-গায়ানিজ বংশোদ্ভূত অবসরপ্রাপ্ত হিসাবরক্ষক এবং তার পিতা রোনাল্ড ফেন্টি একজন আফ্রো-বার্বাডিয়ান ও আইরিশ বংশোদ্ভূত গুদাম কর্মকর্তা। রিয়ানার দুই ভাই রয়েছে, রোরেই ও রাজাদ ফেন্টি, এবং তার পিতার পক্ষের দুই সৎবোন ও এক সৎভাই রয়েছে। তিনি ব্রিজটাউনের তিন শয়ন কক্ষ বিশিষ্ট একটি বাঙলোয় বেড়ে ওঠেছেন এবং ফুটপাতেরর দোকানে তার বাবার সঙ্গে কাপড় বিক্রি করেছেন। শৈশবকালে তার বাবার কোকেন এবং এ্যালকোহলের প্রতি আসক্তির জন্য রিহানা গভীরভাবে আক্রান্ত ছিলো। একটি শিশু হিসেবে তাকে অনেকবার সিটি স্কেন এর মধ্যে যেতে হয়েছিল তার অতি যন্ত্রনাপূর্ণ মাথাব্যথার জন্য: "এমনকি ডাক্তাররা ভেবেছিল এটি একটি টিউমার, কারণ এটি এমন লক্ষনের ছিল" যখন তার চৌদ্দ বৎসর, তার পিতা-মাতার বিবাহ বিচ্ছেদ হয় এবং তার স্বাস্থ্যের উন্নতি ঘটতে থাকে। রিয়ানা রেগে (ওয়েস্ট ইণ্ডিজের জনপ্রিয় দ্রুতলয় সংগীত) শুনে বড় হন এবং সাত বছর কাছাকাছি বয়সেই তিনি গান গাওয়া শুরু করেন। তিনি চার্লেস এফ. ব্রুমি মেমোরিয়াল প্রাথমিক বিদ্যালয়ে ভর্তি হন এবং পরে কম্বারমেরি হাই স্কুলে। কম্বারমেরিতে তিনি এখনকার ইংল্যান্ডের ক্রিকেটার ক্রিস জর্দান ও এখনকার ওয়েস্ট ইন্ডিজের ক্রিকেটার কার্লোস ব্রাদওয়েট এর সঙ্গে পড়াশুনা করেন। রিয়ানা একটি সাব-মিলিটারি প্রোগামের আর্মি ক্যাডেট ছিলেন; গায়ক-গীতিকার শনটেলে ছিলেন তার ড্রিল-সার্জেন্ট। যদিও তিনি চেয়েছিলেন প্রাথমিকভাবে হাই স্কুল থেকে গ্রাজুয়েট হতে, তিনি পরিবর্তে একটি সঙ্গীত কর্মজীবন বেছে নিতে চেয়েছিলেন।
কর্মজীবন
রিয়ানা সঙ্গীত ছাড়াও অনেক চলচ্চিত্রে অভিনয় করেছেন। ব্যবসায়ী হিসেবেও তার অনেক খ্যাতি আছে। এছাড়া তিনি নিজ জন্মস্থান বার্বাডোজের শুভেচ্ছাদূত হিসেবে দায়িত্ব পালন করবেন। বার্বাডোজে শিক্ষা, বিনিয়োগ ইত্যাদিতে উদবুদ্ধ করবেন তিনি। ২০২১ সালে ফোর্বস জানিয়েছে যে, রিয়ানা বিশ্বের ধনী গায়িকা; যেখানে তার মোট সম্পদের পরিমাণ ১.৭ বিলিয়ন মার্কিন ডলার উল্লেখ করা হয়েছে।
মাদ্রাসা-এ তৈয়্যবিয়া ইসলামিয়া সুন্নিয়া ফাজিল
মাদ্রাসা-এ তৈয়্যবিয়া ইসলামিয়া সুন্নিয়া ফাযিল (ডিগ্রী) চট্টগ্রাম জেলার হালিশহর থানায় অবস্থিত একটি আলিয়া মাদ্রাসা ও ধর্মীয় শিক্ষাপ্রতিষ্ঠান। তবে মাদ্রাসাটি তৈয়্যবিয়া ইসলামিয়া সুন্নিয়া ফাজিল মাদ্রাসা নামেও পরিচিত। ১৯৭৫ সালে প্রতিষ্ঠিত এই আলিয়া মাদ্রাসা আনজুমান এ রহমানিয়া আহমদিয়া সুন্নিয়া ট্রাস্টের ব্যবস্থাপনায় পরিচালিত হয়ে আসছে। মাদ্রাসাটি উচ্চ ডিগ্রির জন্য ইসলামি আরবি বিশ্ববিদ্যালয় অধিভুক্ত একটি মাদ্রাসা।
অবস্থান
মাদ্রাসা-এ তৈয়্যবিয়া ইসলামিয়া সুন্নিয়া ফাযিল (ডিগ্রী) মাদ্রাসা চট্টগ্রাম শহরের মধ্য হালিশহর থানা এলাকায় অবস্থিত।
ইতিহাস
ইসলামি শিক্ষা ও যুগোপযোগী জ্ঞান-বিজ্ঞান শিক্ষা প্রদানের লক্ষ্যে ১৯৭৫ সালের ১৬ জানুয়ারি প্রতিষ্ঠাতা সৈয়দ মুহাম্মাদ তৈয়ব শাহের উদ্যোগে প্রতিষ্ঠা লাভ করে।
প্রাথমিকভাবে এই মাদ্রাসা ইবতেদায়ী মাদ্রাসা হিসাবে কার্যক্রম চালু করে। ১৯৮৩ সালের ১ জানুয়ারি বাংলাদেশ মাদরাসা শিক্ষা বোর্ড কর্তৃক সরকারীভাবে অনুমতি লাভ। এরপরে ১৯৮৪ সালের ১ জানুয়ারি দাখিল শ্রেণীর স্বীকৃতি লাভ করে এবং ১৯৯৪ সালের ১ জুলাই আলিম শ্রেণীর স্বীকৃতি লাভ করে। ২০০১ সালের ১ জুলাই ফাযিল পরীক্ষায় অংশগ্রহণের অনুমতি লাভ করে। এরপরে ২৯ মে ২০০৭ সালে ইসলামী বিশ্ববিদ্যালয়, বাংলাদেশের অধিভুক্তি প্রতিষ্ঠান হয়। ২০১৬ সালে ইসলামি আরবি বিশ্ববিদ্যালয় প্রতিষ্ঠা হলে মাদ্রাসাটি সেখানে স্থানান্তরিত হয়।
অবকাঠামো
অত্র মাদ্রাসায় ৪ তলা বিশিষ্ট ১টি আবাসিক ভবন, ৫ তলা বিশিষ্ট ১টি একাডেমিক ভবন ও ৫ তলা বিশিষ্ট ১টি আবাসিক ভবন রয়েছে। মাদ্রাসার সম্মুখে রয়েছে ঐতিহ্যবাহী জামে মসজিদ। এছাড়াও ১টি কম্পিউটার ল্যাব, ২টি আইসিটি কক্ষ, ১টি সুপরিসর লাইব্রেরি ও হিফজখানা, ১টি ডাইনিং হল, ২টি শিক্ষক ও কর্মচারী আবাসন, ২০টি ছাত্রাবাস কক্ষ রয়েছে।
লক্ষ্য ও উদ্দেশ্য
ছাত্র-ছাত্রীদেরকে ইসলামের সঠিক রূপরেখা আহলে সুন্নাত ওয়াল জামাতের মৌলিক আক্বিদা-বিশ্বাস, ইতিহাস-ঐতিহ্য, যুগোপযোগী আধুনিক জ্ঞান-বিজ্ঞান ও প্রযুক্তি সম্পর্কে যথার্থ শিক্ষাদানের মাধ্যমে আদর্শবান দেশপ্রেমিক, সুনাগরিক হিসেবে গড়ে তোলা, উপরন্তু আল্লাহ এবং তার প্রিয় মুহাম্মাদের সন্তুষ্টি অর্জন করা।
শিক্ষা কার্যক্রম
১. ইবতেদায়ী (প্রাথমিক) স্তরঃ শিশু শ্রেণি পর্যন্ত।
২. জুনিয়র দাখিল (নিম্ন মাধ্যমিক) স্তরঃ ৬ষ্ঠ শ্রেণি থেকে ৮ম শ্রেণি পর্যন্ত।
৩. দাখিল বা (মাধ্যমিক) স্তরঃ নবম থেকে দশম শ্রেণি পর্যন্ত।
৪. আলিম (উচ্চ মাধ্যমিক) স্তরঃ আলিম ১ম, ২য় বর্ষ।
৫. ফাযিল (ডিগ্রী) স্তরঃ (৩ বছর মেয়াদী) ১ম,২য়,৩য় বর্ষ।
শিক্ষকবৃন্দ
এই মাদ্রাসার অধ্যক্ষ হিসেবে দায়িত্বরত আছেন মুহাম্মদ বদিউল আলম রিজভী। তৎকালীন অধিভুক্ত কুষ্টিয়া ইসলামী বিশ্ববিদ্যালয় কর্তৃক অনুমোদিত ১১ সদস্য বিশিষ্ট পরিচালনা পরিষদের তত্ত্বাবধানে ৩৬ জন সুযোগ্য ও সুদক্ষ শিক্ষকমন্ডলী দায়িত্বরত আছেন।
ভাবনা নদী
ভাবনা নদী বা বাঁশিয়া নদী বা বহিয়া গাং বাংলাদেশের উত্তর-পূর্বাঞ্চলের সিলেট ও সুনামগঞ্জ জেলার একটি নদী। নদীটির দৈর্ঘ্য ৫৬ কিলোমিটার, গড় প্রস্থ ৫৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ভাবনা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৬৩।
পাঞ্জাব কৃষি বিশ্ববিদ্যালয়
লুধিয়ায় পাঞ্জাব কৃষি বিশ্ববিদ্যালয় এশিয়ার বৃহত্তম কৃষি বিশ্ববিদ্যালয়। এটি ভারতের একটি রাজ্য কৃষি বিশ্ববিদ্যালয়। এটি ১৯৬২ সালে প্রতিষ্ঠিত হয়েছিল। ১৯৬২ সালের ৮ জুলাই এটির আনুষ্ঠানিক উদ্বোধন করেছিলেন ভারতের তৎকালীন প্রধানমন্ত্রী পণ্ডিত জওহরলাল নেহেরু। এই বিশ্ববিদ্যালয় ১৯৬০ এর দশকে ভারতে সবুজ বিপ্লব শুরু করে।
ইউন্নান
ইউন্নান পূর্ব এশিয়ার রাষ্ট্র গণচীনের দক্ষিণ-পশ্চিমভাগে অবস্থিত একটি প্রদেশ। এই প্রদেশটির ভৌগোলিক আয়তন ৩,৯৪,০০০ বর্গকিলোমিটার (বাংলাদেশের আয়তনের আড়াই গুণের কিছু বেশি)। এই রাজ্যের রাজধানী ও বৃহত্তম শহর হল খুনমিং। ইউন্নান প্রদেশের জনসংখ্যা ৪ কোটি ৬৭ লক্ষ। এই প্রদেশের সাথে দক্ষিণ দিকে দক্ষিণ-পূর্ব এশিয়ার তিনটি রাষ্ট্র মিয়ানমার, লাওস ও ভিয়েতনামের সীমান্ত রয়েছে। এই প্রদেশের পশ্চিম সীমানাতে ভারতের অরুণাচল প্রদেশ অবস্থিত।
ভূগোল
প্রদেশটির ভৌগোলিক আয়তন ৩,৯৪,০০০ বর্গকিলোমিটার (বাংলাদেশের আয়তনের আড়াই গুণের কিছু বেশি)। এই রাজ্যের রাজধানী ও বৃহত্তম শহর হল খুনমিং। ইউন্নান প্রদেশের জনসংখ্যা ৪ কোটি ৬৭ লক্ষ। এই প্রদেশের সাথে দক্ষিণ দিকে দক্ষিণ-পূর্ব এশিয়ার তিনটি রাষ্ট্র মিয়ানমার, লাওস ও ভিয়েতনামের সীমান্ত রয়েছে। এই প্রদেশের পশ্চিম সীমানাতে ভারতের অরুণাচল প্রদেশ অবস্থিত।[৩]
পরিবহন ব্যবস্থা
চীনের এই প্রদেশটি দেশের দক্ষিণ পশ্চিমে পাহাড়ি এলাকা নিয়ে গঠিত। ফলে প্রদেশটিতে পরিবহন ব্যবস্থা গড়ে তোলা কঠিন বিষয়। তবে চীনের অর্থনৈতিক উন্নয়নের সাথে সাথে ইউন্নান প্রদেশের পরিবহন ব্যবস্থার উন্নতি ঘটেছে।বর্তমানে প্রদেশটির রাজধানী কুনমিং পরিবহনের কেন্দ্রবিন্দু। এই শহরটি প্রদেশের বিভিন্ন শহর ও দেশের গুরুত্বপূর্ণ শহর বেইজিং,সাংহাই,গুয়ানঝাউ এর সঙ্গে সড়কপথ, রেলপথ ও বিমানপথে যুক্ত রয়েছে। বর্তমানে কুনমিং থেকে সাংহাই পর্যন্ত হাই স্পিড রেল চালু হয়েছে। ইউন্নানের রাজধানী কুনমিং এ অবস্থিত কুনমিন বিমান বন্দরটি চীনের বিভিন্ন শহরে ও আন্তর্জাতিক বিমান পরিষেবা প্রদান করে।
অখিলচন্দ্র দত্ত
অখিলচন্দ্র দত্ত (১৮৬৯ – ১৯৫০) একজন বাঙালি আইনজীবী ও রাজনীতিবিদ ছিলেন। তাকে তৎকালীন কুমিল্লার অন্যতম শ্রেষ্ঠ আইনজীবী হিসেবে বিবেচনা করা হয়।
প্রথম জীবন
অবিভক্ত ভারতের ত্রিপুরার ভরগাছ গ্রামে ১৮৬৯ সালে অখিলচন্দ্র দত্ত জন্মগ্রহণ করেন।
কর্মজীবন
১৮৯৭ সালে কুমিল্লায় ওকালতি শুরু করেন। পরবর্তী কালে তিনি কুমিল্লার শ্রেষ্ঠ আইনজীবীরূপে পরিনত হন। চট্টগ্রাম অস্ত্রাগার লুণ্ঠন মামলার আসামী পক্ষদের থেকে আইনি লড়াই লড়ে ছিলেন এছাড়া কংগ্রেসের হয়ে নেতৃত্ব দিয়ে ছিলেন। ১৯১৬ সালে এবং ১৯২৩ সালে কংগ্রেস থেকে বঙ্গীয় ব্যবস্থা পরিষদের সদস্য ছিলেন। তারপর ১৯২৮ সালে বঙ্গীয় প্রদেশিক রাষ্ট্রীয় সমিতির সভাপতি ছিলেন। এবং পরবর্তী কালে ১৯৩২ থেকে ১৯৪৫ সাল পর্যন্ত কেন্দ্রীয় ব্যবস্থা পরিষদের সদস্য ও সহ-সভাপতি ছিলেন। ১৯৫০ সালে অখিলচন্দ্র দত্ত মারা যান।
মনসুর খান
মনসুর খান (मंसूर ख़ान) হলেন একজন ভারতীয় চলচ্চিত্র নির্মাতা। তিনি চলচ্চিত্র নির্মাতা নাসির হোসেন এর পুত্র।
কর্মজীবন
তার চলচ্চিত্রে পরিচালক হিসেবে আত্মপ্রকাশ ঘটে কেয়ামত সে কেয়ামত তক (১৯৮৮) এর মাধ্যমে। চলচ্চিত্রটি শুরু করেন তার চাচাত ভাই বিখ্যাত অভিনেতা আমির খান কে নিয়ে। চলচ্চিত্রটি একটি রোমিও জুলিয়েট-অনুপ্রাণিত রোমান্টিক ধাচের কাহিনী যেটি একটি বিশাল সাফল্য এনে দেয়। কর্ম ভিত্তিক ছায়াছবি দ্বারা প্রভাবিত এক দশকের শেষের দিকে মনসুর খানের পরিচালনাসংক্রান্ত বলিউডের আত্মপ্রকাশ মধ্যে বাদ্যযন্ত্র রোমান্টিক জুটিতে পরিণত হয়। ছবিতে অনেক নতুন মুখের জন্ম নেয় এবং এই ছবির মাধ্যমে তারা বলিউডে নিজেদের প্রতিষ্ঠিত করতে সক্ষম হন। যেমন- নায়ক-নায়িকা হিসেবে আমির খান ও জুহি চাওলা এবং সঙ্গীত শিল্পী হিসেবে উদিত নারায়ণ, অলকা ইয়াগনিক। এছাড়াও সঙ্গীত পরিচালক হিসেবে আনান্দ মিলান্দের অভিষেক ঘটে।
তিনি চার বছর পরে এই সাফল্য সঙ্গে অনুসরণ করে নির্মাণ করেন জো জিতা ওহি সিকান্দার (১৯৯২)। মনসুর খানের অপর দুই চলচ্চিত্র আকেলে হাম আকেলে তুম (১৯৯৫) এবং জোশ (২০০০) ছিল ব্যাবসায়িক দিক থেকে সফল। উভয় সিনেমাতে, প্রায় একই অভিন্ন চিত্রনাট্য লক্ষ্য করা যায়।
শিরডি সাই বাবা
শিরডি সাই বাবা (১৮৩৫ - ১৫ অক্টোবর, ১৯১৮) (शिर्डीचे श्री साईबाबा,شردی سائیں بابا) ছিলেন একজন ভারতীয় ধর্মগুরু, যোগী ও ফকির। হিন্দু ও মুসলিম উভয় সম্প্রদায়ের ভক্তরাই তাকে সন্ত আখ্যা দিয়েছিলেন।
হিন্দু ভক্তেরা তাকে দত্তাত্রেয়ের অবতার মনে করতেন। অনেক ভক্তের মতে, তিনি ছিলেন সদ্গুরু, সুফি পির বা কুতুব। বিশ্বের বিভিন্ন অঞ্চলে তার পরিচিতি ছড়িয়ে পড়লেও, ভারতেই তিনি সর্বাধিক শ্রদ্ধা অর্জন করেছিলেন।
সাই বাবার প্রকৃত নাম জানা যায় না শিরডিতে আগমনের পর তাকে "সাই" নাম দেওয়া হয়। তার জন্ম বা জন্মস্থান সংক্রান্ত কোনো তথ্যও জানা যায় না। সাই বাবা তার পূর্বাশ্রমের কথা জানিয়ে যাননি। সাই শব্দটি সংস্কৃত ভাষা থেকে উৎসারিত। এই শব্দের অর্থ "সাক্ষাৎ ঈশ্বর" বা "দিব্য"। ভারতীয় ভাষাগুলিতে সাম্মানিক "বাবা" কথাটির অর্থ "পিতা", "পিতামহ", "বৃদ্ধ ব্যক্তি" বা "মহাশয়"। অর্থাৎ, সাই বাবা নামের অর্থ "দিব্য পিতা" বা "পিতৃরূপী সন্ত"।
তার পিতামাতা, জন্মের বৃত্তান্ত এবং ষোলো বছর বয়সের পূর্বের কথা জানা যায় না। তাই তার পূর্বাশ্রম সম্পর্কে নানা জল্পনা-কল্পনা করা হয়ে থাকে।
সাই বাবা পার্থিব বস্তুর প্রতি আগ্রহী ছিলেন না। তার একমাত্র চিন্তা ছিল আত্ম-উপলব্ধি। তিনি সন্ত হিসেবে খুবই জনপ্রিয়তা অর্জন করেছিলেন। বিশ্বের নানা অংশের মানুষ তার পূজা করেন। তিনি ভালবাসা, ক্ষমা, পরস্পরকে সহায়তা, দান, সন্তুষ্টি, আন্তরিক শান্তি ও ঈশ্বর ও গুরুর প্রতি ভক্তির শিক্ষা দিতেন। সাই বাবার শিক্ষার উপাদান সংগৃহীত হয়েছিল হিন্দু ও ইসলাম উভয় ধর্ম থেকেই। যে মসজিদে তিনি বাস করতেন, তার একটি হিন্দু নামও দিয়েছিলেন। এই নামটি হল "দ্বারকাময়ী"। তিনি হিন্দু ও মুসলিম উভয় ধর্মেরই অনুষ্ঠানাদি পালন করতেন। উভয় সম্প্রদায়ের ভাষা ও ব্যক্তিত্বদের উদাহরণ দিয়ে উপদেশ দান করতেন। শিরডির একটি হিন্দু মন্দিরে তাকে সমাহিত করা হয়। তার বিখ্যাত উক্তি "সবকা মালিক এক" ("একই ঈশ্বর সকলকে শাসন করেন")। কথাটি ইসলাম ও সুফিবাদের সঙ্গে সম্পর্কযুক্ত। তিনি সর্বদা "আল্লাহ্‌ মালিক" ("ঈশ্বরই রাজা") কথাটি উচ্চারণ করতেন।
শিষ্য
বহু হিন্দু ও সুফি ধর্মনেতা সাই বাবাকে শ্রদ্ধা করতেন। তার কয়েকজন শিষ্য বিশিষ্ট ধর্মগুরুও হয়েছিলেন। এঁদের মধ্যে উল্লেখযোগ্য উপাসনি মহারাজ, সন্ত বিদকর মহারাজ, সন্ত গঙ্গাগির, সন্ত জানকিদাস মহারাজ ও সতী গোদাবরী মাতাজি।
শারদা লিপি
অষ্টম শতকে উদ্ভাবিত শারদা লিপি (शारदा) ব্রাহ্মী লিপি পরিবারের অন্তর্গত আবুগিডা লিখন পদ্ধতি। এই লিপি কাশ্মীর অঞ্চলে সংস্কৃত ভাষা এবং কাশ্মীরি ভাষা লিখতে ব্যবহৃত হত। শারদা লিপি থেকে গুরুমুখী লিপির উদ্ভব হয়েছে। পূর্বে শারদা লিপি বহুল প্রচলিত থাকলেও বর্তমানে শুধুমাত্র কাশ্মীরি পন্ডিতদের কিছু অনুষ্ঠানপর্বেই এই লিপির ব্যবহার হয়ে থাকে।
ইউনিকোড
২০১২ খ্রিষ্টাব্দের জানুয়ারি মাসে ইউনিকোড স্ট্যান্ডার্ডে শারদা লিপিকে যোগ করা হয়। শারদা লিপির ইউনিকোড বিস্তার U+11180 থেকে U+111D।
নরম্যান ভানুয়া
নরম্যান ভানুয়া (জন্ম: ২ ডিসেম্বর ১৯৯৩) একজন পাপুয়া নিউ গিনির ক্রিকেটার। ভানুয়া পাপুয়া নিউ গিনির হয়ে ৯ই নভেম্বর অস্ট্রেলিয়ায় হংকংয়ের বিপক্ষে একদিনের আন্তর্জাতিক ক্রিকেটে অভিষিক্ত হন। টুয়েন্টি২০ আন্তর্জাতিক ক্রিকেটে অভিষেক হয় পাপুয়া নিউ গিনির হয়ে আয়ারল্যান্ডের বিরুদ্ধে ২০১৫ আইসিসি বিশ্ব টুয়েন্টি২০ বাছাইপর্ব প্রতিযোগিতায় ১৫ জুলাই ২০১৫ তারিখে।
আগস্ট ২০১৮ এ, ২০১৮-১৯ আইসিসি টি২০ বিশ্বকাপ পূর্ব এশিয়া-প্রশান্ত মহাসাগরীয় অঞ্চল বাছাইপর্ব প্রতিযোগিতার গ্রুপ এ জন্য পাপুয়া নিউ গিনির স্কোয়াড ছিলেন তিনি। মার্চ ২০১৯ সালে, তাকে পাপুয়া নিউ গিনির স্কোয়াডে স্থান দেওয়া হয়েছিল ২০১৮-১৯ আইসিসি ওয়ার্ল্ড টি-টোয়েন্টি ইস্ট এশিয়া-প্যাসিফিক কোয়ালিফায়ার টুর্নামেন্টের আঞ্চলিক ফাইনালের জন্য। পরের মাসে, নামিবিয়ায় অনুষ্ঠিত আইসিসি ওয়ার্ল্ড ক্রিকেট লীগ দ্বিতীয় বিভাগ প্রতিযোগিতার জন্য পাপুয়া নিউ গিনির দলে স্থান দেওয়া হয়েছিল।
২০১৯ সালের জুনে, তিনি প্যাসিফিক গেমসে পুরুষ প্রতিযোগিতায় পাপুয়া নিউ গিনি ক্রিকেট দলের প্রতিনিধিত্ব করার জন্য নির্বাচিত হয়েছিলেন। ২০১৯ সালের সেপ্টেম্বরে সংযুক্ত আরব আমিরাতে অনুষ্ঠিত আইসিসি টি-টোয়েন্টি বিশ্বকাপ বাছাইপর্বের টুর্নামেন্টের জন্য পাপুয়া নিউ গিনির দলের প্রতিনিধিত্ব করার জন্য নির্বাচিত করা হয়েছিল। পাপুয়া নিউগিনির টুর্নামেন্টের উদ্বোধনী ম্যাচে, বারমুডার বিপক্ষে, ভানুয়া হ্যাটট্রিক করেছিলেন।
সিনান পাশা মসজিদ (প্রিজরেন)
সিনান পাশা মসজিদ ( Xhamia e Sinan Pashës  ; Sinan-pašina džamija ; Синан Пашина Џамија   ; Sinan Paşa Camii   কসোভোর প্রিজরেন শহরের একটি অটোমান মসজিদ । এটি ১৬১৫ সালে বুদিমের বাইরের সোফি সিনান পাশা নির্মাণ করেছিল। মসজিদটি প্রিজরেনের প্রধান রাস্তার পাশে অবস্থিত। এটি শহরের ঐতিহাসিক ঐতিহ্য।
সার্বিয়া প্রজাতন্ত্র কর্তৃক ১৯৯০ সালে সিনান পাশা মসজিদকে ব্যতিক্রমী গুরুত্বের সংস্কৃতির স্মৃতিস্তম্ভ ঘোষণা করে।
ইতিহাস
মসজিদটি নির্মাণে ব্যবহৃত পাথরগুলি সেন্ট আর্কাঞ্জেলস মনাস্ট্রি থেকে নেওয়া হয়েছিল। যেমনটি সার্বিয়ান সম্রাট স্টেফান ডুসান ‘সার্বিয়ান অর্থোডক্স মঠ’ তৈরী করেছিল। মসজিদে সাবেক মঠের কিছু অংশ এখনও দেখা যায়। ১৬শতকে অটোমানদের আগমনের পর পরিত্যক্ত মঠটি ১৭ শতকের মধ্যে ধ্বংস হয়। আলবেনিয়ান ইতিহাসবিদ হাসান কালেশি বলেন, ১৯৭২ সাল থেকে সোফি সিনান পাশা সম্ভবত কোনও মঠ ধ্বংসের নির্দেশ প্রদান করেননি। বরং তিনি অতিরিক্ত পাথরগুলিকে আরও ভাল কাজের জন্য ব্যবহার করার নির্দেশ দিয়েছিলেন।
বর্ণনা
মসজিদটি আকারে বর্গাকার অর্থাৎ দৈর্ঘ ও প্রস্থ  । এটির একটি বড় গম্বুজ এবং আরেকটি ছোট অর্ধগম্বুজ রয়েছে, যা মিহরাবকে ঢেকে রাখে। এতে আঁকা একটি স্ট্যালাক্টাইট হুড রয়েছে। মসজিদের দেয়াল  পুরু এবং এর মিনার সীসা দ্বারা আবৃত একটি কাঠামো আছে। এর উচ্চতা ।
সিনান পাশা মসজিদের ভিতরের দেয়াল ও গম্বুজ ১৯ শতকে নকশা করা হয়েছিল। এতে বেশিরভাগ যায়গায় ফুলের চিত্র ও কোরআনের আয়াত খোঁদাই করা আছে। মিম্বরটি ফুলের মোটিভ দিয়ে আঁকা। মসজিদের বড় গম্বুজ ও অর্ধগম্বুজ উভয়ই সীসা দ্বারা আবৃত। মসজিদে মেঝেতে পাথর আছে।
সংরক্ষণ উদ্বেগ
আবদুল্লাহ গারগুরি ১৯৭০ সালে ম্যুরালগুলির মেরামতের কাজ করেছিলেন।
পাণ্ডুলিপি ও বিল্ডিং ব্যবহার বিতর্ক
প্রিজরেন মিউনিসিপ্যালিটি মসজিদে প্রাপ্ত আসল অটোমান পাণ্ডুলিপিগুলিই নয়, সমগ্র কসোভোতে পাওয়া যায় এমন অন্যান্য মূল্যবান পাণ্ডুলিপিগুলিকে সংরক্ষণ করার জন্য মসজিদের মধ্যে একটি লাইব্রেরি তৈরি করার ইচ্ছা করে। ‘ইসলামিক ইউনিয়ন অফ কসোভো’ প্রিজরেন পৌরসভার বিরুদ্ধে একটি মামলা দায়ের করে যাতে মসজিদটিকে একটি জাদুঘর না হয়। বরং এটিকে একটি ধর্মীয় ভবন হিসাবে চালিয়ে যেতে দেওয়া হয়।
গুণ (ভারতীয় দর্শন)
গুণ (गुण, ) হিন্দুধর্ম ও শিখধর্মে একটি ধারণা, যা "গুণ, বিশেষত্ব, বৈশিষ্ট্য, সম্পত্তি" হিসাবে অনুবাদ করা যেতে পারে।
কিছু প্রেক্ষাপটে, এর অর্থ হতে পারে "একটি মহকুমা, প্রজাতি, প্রকার, গুণ", অথবা একটি কর্মক্ষম নীতি বা কিছু বা কারো প্রবণতা। মানুষের আচরণ গবেষণায়, গুন মানে ব্যক্তিত্ব, সহজাত প্রকৃতি এবং একজন ব্যক্তির মানসিক বৈশিষ্ট্য।
সমস্ত সংস্কৃত প্রযুক্তিগত পদগুলির মতো, গুয়াকে একটি শব্দে সংক্ষিপ্ত করা কঠিন হতে পারে। এর আসল এবং সাধারণ অর্থ হল সূত্র, যার অর্থ হল আসল উপকরণ যা একসঙ্গে বুনন করে বাস্তবতা তৈরি করে। সাধারণ ব্যবহারে সাধারণ, কিন্তু আনুমানিক অনুবাদ হল "মান"।
পরিভাষা
বহু প্রাচীন এবং মধ্যযুগীয় ভারতীয় গ্রন্থে গুণ দেখা যায়। প্রসঙ্গের উপর নির্ভর করে এর অর্থ হল:
মূল ও উৎপত্তি
গুণ সংস্কৃতের একটি মূল এবং একটি শব্দ। এর বিভিন্ন প্রেক্ষাপটে চালিত অর্থ হয় মূল বা শব্দ থেকে। যাস্ক কর্তৃক নিরুক্তের ৬.৩৬ পদে, সংস্কৃত ব্যাকরণ এবং পাণিনির পূর্বে ভাষার উপর খ্রিস্টপূর্ব ১ম সহস্রাব্দ পাঠ, গুণকে অন্য মূল গণ থেকে প্রাপ্ত বলে ঘোষণা করা হয়েছে, যার অর্থ "গণনা করা"। এই অর্থটি বিশেষত্ব, বৈশিষ্ট্য বা সম্পত্তি দ্বারা কোন কিছুর শ্রেণীবিভাগ, মহকুমা, শ্রেণীবিভাগে এর ব্যবহারের দিকে পরিচালিত করেছে। এই অর্থটি দবিগুনা (দ্বিগুণ), ত্রিগুনা (তিনগুণ) ইত্যাদি উপসর্গগুলির সাথে এর ব্যবহারের দিকে পরিচালিত করেছে।
অন্য প্রেক্ষাপটে, যেমন ধ্বনিবিজ্ঞান, ব্যাকরণ ও শিল্পকলা, "গুণ-" আমন্ত্রন (সম্বোধন) বা অভ্যাস এর অর্থ নেয়। মহাভারত বই ৬ অধ্যায় ২ এ, গুণের অর্থ একইভাবে প্রতিটি অংশকে সম্বোধন করার অর্থে আসে (মূল বোঝায় আমন্ত্রন), এবং এর দ্বারা এর অর্থ অব্যয় (সদস্য, উপবিভাগ, অংশ)। খাদ্য ও রান্নার সংস্কৃত গ্রন্থে, গুণ মানে গুণ, প্রবণতা ও উপাদানের প্রকৃতি। প্রাচীন দক্ষিণ ভারতীয় ভাষ্যকার, যেমন লিঙ্গাসুরিন, ব্যাখ্যা করুন যে "থ্রেড, স্ট্রিং" হিসাবে গুণের অর্থ মূল গুণ থেকে এসেছে- পুনরাবৃত্তি অর্থে (অভ্যাস), যখন তেলুগু ভাষ্যকার মল্লিনাথ মূল গুণের ব্যাখ্যা দেন- শিসুপালবধকে আমরেডানা (পুনরাবৃত্তি) হিসাবে বোঝা যায়। লারসন এবং ভট্টাচার্য পরামর্শ দেন যে "থ্রেড" রূপকটি সেই জিনিসের সাথে সম্পর্কযুক্ত যা আমরা বস্তুগতভাবে যাকে পর্যবেক্ষণ করি তার মধ্যে যোগ করে এবং চালায় যা তত্ত্বের (প্রাথমিক সম্পত্তি, নীতি, অদৃশ্য সারাংশ) কারও বা কিছু।
দর্শন, নৈতিকতা ও প্রকৃতির বোঝার প্রেক্ষাপটে, "গুণ-" আরো দাঁতের সঙ্গে গুণ, পদার্থ, প্রবণতা ও সম্পত্তি সম্বোধন করার অর্থ গ্রহণ করে। বিমূর্ত আলোচনায়, এতে গুণাবলীর সমস্ত রঙ অন্তর্ভুক্ত - আকাঙ্ক্ষিত, নিরপেক্ষ বা অনাকাঙ্ক্ষিত; কিন্তু অনির্দিষ্ট থাকলে, ভারতীয় দর্শনে ভালো এবং ঐশ্বরিক বলে বিশ্বাস করা হয়। এইভাবে, "গুণ-" মূল থেকে গুণী মানে "ঐশ্বরিক গুণাবলী" সহ কেউ বা কিছু, যেমন শ্বেতাশ্বেতর উপনিষদ স্তব ৬.২।
বিভিন্ন দর্শনে গুণ
সহজাত গুণ ও প্রবণতা ভারতীয় সাহিত্যের মূল প্রাচীন ধারণা। মৈত্রায়ণীয়া উপনিষদ হল ব্রহ্মা, বিষ্ণু এবং শিবের হিন্দু ত্রিত্বের স্পষ্টভাবে উল্লেখ করে এবং তাদের গুণের সাথে যুক্ত করে - যথাক্রমে স্রষ্টা, সংরক্ষণকারী ও ধ্বংসকারী হিসাবে। তিন ধরনের গুণ, জন্মগত প্রকৃতি ও শক্তি যা একসঙ্গে পৃথিবীকে বদলে দেয় এবং পরিবর্তন করে রাখে তার ধারণাটি অবশ্য অনেক পুরনো ও পরবর্তী ভারতীয় গ্রন্থে পাওয়া যায়।
সাংখ্য দর্শনে
সাংখ্য দর্শনে, গুণ তিনটি "প্রবণতা" এর মধ্যে একটি। গুণ তিন প্রকার- সত্ত্ব, রজঃ ও তমঃ। এই শ্রেণীর গুণাবলী ব্যাপকভাবে হিন্দু ধর্মের বিভিন্ন স্কুল কর্তৃক আচরণ এবং প্রাকৃতিক ঘটনাকে শ্রেণীবদ্ধ করার জন্য গ্রহণ করা হয়েছে। তিনটি গুণ হল:
ভারতীয় দর্শনে, এই গুণগুলি উভয়-বা ধরনে উপস্থিত বলে বিবেচিত হয় না। বরং, প্রত্যেকের এবং সবকিছুরই তিনটিই আছে, শুধুমাত্র ভিন্ন অনুপাতে এবং বিভিন্ন প্রেক্ষাপটে। জীবিত বস্তু বা পদার্থকে এই তিনটি গুণের যৌথ প্রভাবের নিট ফল হিসেবে দেখা হয়।
সাংখ্য দর্শনের মতে, কেউই এবং কিছুই নয় সম্পূর্ণরূপে সাত্ত্বিক বা সম্পূর্ণরূপে রাজসিক বা সম্পূর্ণরূপে তামসিক। একজনের স্বভাব এবং আচরণ তিনটি ডিগ্রি বিশিষ্ট তিনটি গুণের একটি জটিল পারস্পরিক ক্রিয়া গঠন করে। কারও কারও আচার হল রাজসিক, যার মধ্যে সাত্ত্বিক গুণের উল্লেখযোগ্য প্রভাব রয়েছে; কারও কারও কাছে এটি তামসিক গুণের উল্লেখযোগ্য প্রভাব সহ রাজসিক।
সব কিছুর গুণের ভারসাম্য এবং সবাই পরিবর্তন করতে পারে। যাইহোক, ভারতীয় বিশ্বদৃষ্টিতে অন্য দুটি গুণ থেকে এক গুণের মুখের জড়তা পরিবর্তন করে। পরিবর্তনের জন্য প্রয়োজন অভ্যন্তরীণ বা বাহ্যিক প্রভাব বা শক্তিবৃদ্ধি, যেমন জ্ঞান ও রূপান্তরের শক্তি। পরিবর্তন করার শক্তি রজঃ গুণ থেকে আসে, সত্ত্ব গুণ একজনকে সুরেলা ও গঠনমূলক পরিবর্তনের দিকে ক্ষমতা দেয়, যখন তমঃ গুণ প্রক্রিয়াটি পরীক্ষা করে বা পিছিয়ে দেয়।
ভারতীয় পৌরাণিক কাহিনীতে, বিষ্ণুকে সত্ত্বের অধিক, ব্রহ্মাকে রজঃ এর অধিকের সাথে এবং শিবকে তিনটি গুণের সাথে দেখা হয়েছে।
ন্যায় দর্শনে
হিন্দুধর্মের ন্যায় দর্শন, গুণ বলতে কী বোঝায় এবং গুণটি সহজাত, বিষয়গত বা বর্ণনামূলক কিনা তা নিয়ে বিস্তর বিতর্ক রয়েছে। এই দর্শনের প্রাথমিক পণ্ডিতরা ১৭ টি গুণ চিহ্নিত করেছিলেন, যা পরে পণ্ডিতরা ২৪ গুণে বিস্তৃত করেছিলেন। এই দর্শনের বিভিন্ন পণ্ডিতরা ২৪ গুণকে আলাদাভাবে তালিকাভুক্ত করেন; উদাহরণস্বরূপ, প্রাচীন পণ্ডিতদের দ্বারা সাধারণভাবে গৃহীত ২০ টির মধ্যে ৬ টিকে ভাসরবজন অস্বীকার করে। সর্বাধিক গৃহীত তালিকা হল: রঙ, স্বাদ, গন্ধ, স্পর্শ, সংখ্যা, যোগাযোগ, বিচ্ছিন্নতা, দূরত্ব, কাছাকাছি, মাত্রা, বিচ্ছিন্নতা, জ্ঞান, আনন্দ, হতাশা, ইচ্ছা, ঘৃণা, প্রচেষ্টা, ওজন, তরলতা, সান্দ্রতা, স্বভাবগত প্রবণতা যোগ্যতা, ত্রুটি ও শব্দ।